இலங்கையின் சட்டவாக்க சபையிலிருந்து இன்றைய ஜனாதிபதி ஆட்சிக் காலம் வரை இனரீதியான அரசியல் கூர்ப்பினை அரசியல் அதிகாரக் கட்டமைப்பினூடாக மிகச் சுருக்கமாக பார்த்தால் , இலங்கையில் சுதந்திரத்துக்கு முன்பிருந்த பிரதேச பிரதிநிதித்துவம் , போதிய தகுந்த பிரதிநிதித்துவமின்மை போன்ற மனக்குறைகள் மெது மெதுவாக மாற்றமுற்று வந்துள்ளதால் மனக்குறைகள் தீர்வதற்கு பதிலாக அரசியல் ரீதியில் தமிழ் தேசிய வாத அரசியலின் கள நிலவரங்கள் இன ரீதியான முரண்பாட்டு அரசியலை கூர்மையடையச செய்தன , அதனால் சிங்களவர்கள் தமிழர்கள் என்ற அரசியல் இனத்துவ முரண்பாடுகள் முஸ்லிம்களையும் தங்களின் தனித்துவத்தை தேட வேண்டிய சூழலை ஏற்படுத்திக் கொடுத்தன என்பது வரலாறு. எனவே மனக்குறைகள் கண்டிய சிங்களவர் -கரையோரச் சிங்களவர் முஸ்லிம்கள்- தமிழர் , இலங்கை பூர்வீகத் தமிழர் -மலையகத் தமிழர் என்றெல்லாம் விரிவுபட்டு சென்றது என்பது நமது கண்முன் விரிந்து கிடக்கும் வரலாறு.